Με το άρθρο 134 συνιστάται η Οικονομική και Δημοσιονομική Επιτροπή (ΟΔΕ). Στόχος της ΟΔΕ είναι να προωθήσει τον συντονισμό της οικονομικής πολιτικής ανάμεσα στις χώρες της ΕΕ, ενώ μία από τις βασικές αποστολές της είναι η εξέταση της οικονομικής και χρηματοπιστωτικής κατάστασης της (ΕΕ) και των χωρών της ΕΕ. Στις προβλέψεις αναλύονται οι τρέχουσες και οι ενδεχόμενες μακροοικονομικές εξελίξεις,αλλά οι προβλέψεις λαμβάνονται επίσης υπόψη κατά τη χάραξη πολιτικών της ΕΕ. Οι προβλέψεις δημοσιεύονται στη σειρά "institutional papers". Οι προβλέψεις: εκπονούνται από τη Γενική Διεύθυνση Οικονομικών και Χρηματοδοτικών Υποθέσεων (ΓΔ ECFIN) της Ευρωπαϊκής Επιτροπής· καλύπτουν την ΕΕ, τις χώρες της ΕΕ, τη ζώνη του ευρώ, ορισμένες από τις άλλες σημαντικές οικονομίες του κόσμου, όπως τις ΗΠΑ, την Ιαπωνία, την Κίνα, τη Ρωσία και τις χώρες της Ευρωπαϊκής Ζώνης Ελεύθερων συναλλαγών, και τις υποψήφιες για ένταξη στην ΕΕ χώρες (Μαυροβούνιο, πρώην Γιουγκοσλαβική Δημοκρατία της Μακεδονίας, Αλβανία, Σερβία και Τουρκία)· αναλύουν θέματα όπως ανάπτυξη του ακαθάριστου εγχώριου προϊόντος (ΑΕγχΠ) και κινητήριες δυνάμεις της ανάπτυξης· αγορά εργασίας, πληθωρισμός, και μισθοί και δημόσια οικονομικά· λαμβάνουν υπόψη μακροοικονομικές πολιτικές στο βαθμό που αυτές διαμορφώνουν την προοπτική ανάπτυξης του ΑΕγχΠ και του πληθωρισμού· επικεντρώνονται σε χρονικό διάστημα τουλάχιστον 2 ετών· καλύπτουν περίπου 180 μεταβλητών· δημοσιεύονται 4 φορές ετησίως (2 πλήρεις προβλέψεις τον Μάιο και τον Νοέμβριο και 2 ενδιάμεσες προβλέψεις τον Φεβρουάριο και τον Ιούλιο), ακολουθώντας τον ετήσιο κύκλο των διαδικασιών οικονομικής εποπτείας της ΕΕ, που είναι γνωστός ως Ευρωπαϊκό Εξάμηνο. Η ΓΔ ECFIN δημοσιεύει επίσης: οικονομικά ενημερωτικά δελτία ώστε να ενημερώνεται η διαβούλευση και ο διάλογος περί πολιτικών· έγγραφα διαβούλευσης ώστε να διαδίδονται περισσότερο οι τεχνικές εργασίες της ΓΔ· τεχνικά έγγραφα για εκθέσεις και δεδομένα.